CELEX: 32016R0057
Language: lt
Date: 2016-01-19 00:00:00
Title: 2016 m. sausio 19 d. Komisijos įgyvendinimo reglamentas (ES) 2016/57, kuriuo dėl labai patogeniško paukščių gripo protrūkių Minesotos valstijoje ir su ta liga susijusių Jungtinių Amerikos Valstijų įrašų trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikrus naminius paukščius ir jų produktus, sąraše iš dalies keičiamas Reglamento (EB) Nr. 798/2008 I priedas (Tekstas svarbus EEE)

20.1.2016   
            
            
               LT
            
            
               Europos Sąjungos oficialusis leidinys
            
            
               L 13/49
            
         KOMISIJOS ĮGYVENDINIMO REGLAMENTAS (ES) 2016/57
   2016 m. sausio 19 d.
   kuriuo dėl labai patogeniško paukščių gripo protrūkių Minesotos valstijoje ir su ta liga susijusių Jungtinių Amerikos Valstijų įrašų trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikrus naminius paukščius ir jų produktus, sąraše iš dalies keičiamas Reglamento (EB) Nr. 798/2008 I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 punkto pirmą pastraipą, 8 straipsnio 4 punktą ir 9 straipsnio 4 dalies c punktą,
   atsižvelgdama į 2009 m. lapkričio 30 d. Tarybos direktyvą 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (2), ypač į jos 23 straipsnio 1 dalį, 24 straipsnio 2 dalį ir 25 straipsnio 2 dalį,
   kadangi:
   
               (1)
            
            
               Komisijos reglamente (EB) Nr. 798/2008 (3) nustatyti veterinarinio sertifikavimo reikalavimai, taikomi importuojant naminius paukščius ir naminių paukščių produktus (toliau – prekės) į Sąjungą ir vežant juos tranzitu per Sąjungą, įskaitant sandėliavimą tranzito metu. Tame reglamente nustatyta, kad prekes importuoti į Sąjungą ir vežti tranzitu per ją galima tik iš trečiųjų šalių, teritorijų, zonų ar skyrių, kurie išvardyti jo I priedo 1 dalyje pateiktos lentelės 1 ir 3 skiltyse;
            
         
               (2)
            
            
               Reglamente (EB) Nr. 798/2008 taip pat nustatytos sąlygos, kuriomis vadovaujantis trečioji šalis, teritorija, zona ar skyrius turi būti laikomas neužkrėstu labai patogenišku paukščių gripu (LPPG);
            
         
               (3)
            
            
               į Reglamento (EB) Nr. 798/2008 I priedo 1 dalies sąrašą Jungtinės Amerikos Valstijos įtrauktos kaip trečioji šalis, iš kurios tam tikrų teritorijos dalių, atsižvelgiant į LPPG protrūkius, leidžiama prekes, kurioms taikomas tas reglamentas, importuoti į Sąjungą ir vežti per ją tranzitu. Toks šalies suskirstymas į regionus buvo pripažintas Reglamentu (EB) Nr. 798/2008, kuris po LPPG protrūkių toje šalyje buvo iš dalies pakeistas Įgyvendinimo reglamentais (ES) 2015/243 (4), (ES) 2015/342 (5), (ES) 2015/526 (6), (ES) 2015/796 (7), (ES) 2015/1153 (8), (ES) 2015/1220 (9), (ES) 2015/1363 (10) ir 2015/1884 (11);
            
         
               (4)
            
            
               Sąjungos ir Jungtinių Amerikos Valstijų susitarime (12) numatytas greitas abipusis suskirstymo į regionus priemonių pripažinimas Sąjungoje arba Jungtinėse Amerikos Valstijose kilus ligos protrūkiams (toliau – Susitarimas);
            
         
               (5)
            
            
               po kiekvieno LPPG protrūkio Jungtinės Amerikos Valstijos įgyvendino likvidavimo strategiją LPPG kontroliuoti ir jo plitimui riboti. Jungtinių Amerikos Valstijų veterinarijos tarnybos neišduoda veterinarijos sertifikatų, skirtų prekių siuntoms, numatytoms eksportuoti į Sąjungą iš visos užkrėstų valstijų teritorijos ar jos dalių, kurioms taikomi veterinariniai apribojimai ir Sąjungos suskirstymo į regionus priemonės;
            
         
               (6)
            
            
               nuo 2015 m. nuo birželio mėn. vidurio Jungtinėse Amerikos Valstijose naujų LPPG protrūkių nenustatyta. Prekių iš visos Jungtinių Amerikos Valstijų teritorijos, išskyrus Minesotos valstiją, nurodytų Reglamento (EB) 798/2008 I priedo 1 dalyje pateiktos lentelės 4 skiltyje, importui į Sąjungą veterinariniai apribojimai nebetaikomi. Minesotoje paskutinis LPPG protrūkis paukščių ūkyje nustatytas 2015 m. birželio 5 d.. 2015 m. lapkričio 24 d. Jungtinės Amerikos Valstijos pateikė Komisijai atnaujintą informaciją apie epidemiologinę padėtį Minesotoje ir apie priemones, kurių imtasi siekiant užkirsti kelią LPPG plitimui, įskaitant užkrėstų paukščių pulkų ir pulkų iš paukščių ūkių, kurie laikomi pavojingomis kontakto vietomis, likvidavimo operacijas;
            
         
               (7)
            
            
               be to, Jungtinės Amerikos Valstijos pranešė užbaigusios taikyti valymo ir dezinfekavimo priemones po likvidavimo operacijų Minesotos paukščių ūkiuose. Jos taip pat pranešė, kad būtinoji paukščių gripo stebėsena, vykdyta tris mėnesius po to, kai buvo baigtos likvidavimo operacijos po paskutinio LPPG protrūkio Minesotoje, sėkmingai baigta vykdyti 2015 m. rugsėjo 10 d.;
            
         
               (8)
            
            
               Komisija šiuo metu vertina Jungtinių Amerikos Valstijų pateiktą informaciją. Remiantis šiuo vertinimu, Susitarime nustatytais įsipareigojimais ir Jungtinių Amerikos Valstijų suteiktomis garantijomis, darytina išvada, kad turi būti panaikinti apribojimai, taikomi pirmiau nurodytų prekių iš Minesotos valstijos įvežimui į Sąjungą ir reikia nurodyti datą, nuo kurios tą valstiją galima laikyti neužkrėsta LPPG ir nuo kurios vėl turėtų būti leidžiama importuoti prekes iš Minesotos;
            
         
               (9)
            
            
               todėl, siekiant atsižvelgti į esamą epidemiologinę padėtį Minesotoje, reikėtų iš dalies pakeisti Reglamento (EB) Nr. 798/2008 I priedo 1 dalies sąrašo Jungtinių Amerikos Valstijų įrašą. Todėl Reglamento (EB) Nr. 798/2008 I priedas turėtų būti atitinkamai iš dalies pakeistas;
            
         
               (10)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 798/2008 I priedo 1 dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. sausio 19 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 18, 2003 1 23, p. 11.
   
      (2)  OL L 343, 2009 12 22, p. 74.
   
      (3)  2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OL L 226, 2008 8 23, p. 1).
   
      (4)  2015 m. vasario 13 d. Komisijos įgyvendinimo reglamentas (ES) 2015/243, kuriuo dėl labai patogeniško paukščių gripo ir su juo susijusio Jungtinių Amerikos Valstijų įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas (OL L 41, 2015 2 17, p. 5).
   
      (5)  2015 m. kovo 2 d. Komisijos įgyvendinimo reglamentas (ES) 2015/342, kuriuo dėl labai patogeniško paukščių gripo protrūkių Jungtinių Amerikos Valstijų Aidaho ir Kalifornijos valstijose ir Jungtinių Amerikos Valstijų įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas (OL L 60, 2015 3 4, p. 31).
   
      (6)  2015 m. kovo 27 d. Komisijos įgyvendinimo reglamentas (ES) 2015/526, kuriuo dėl labai patogeniško paukščių gripo protrūkių Jungtinėse Amerikos Valstijose ir su ta liga susijusio Jungtinių Amerikos Valstijų įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas (OL L 84, 2015 3 28, p. 30).
   
      (7)  2015 m. gegužės 21 d. Komisijos įgyvendinimo reglamentas (ES) 2015/796, kuriuo dėl naujų labai patogeniško paukščių gripo protrūkių ir su ta liga susijusio Jungtinių Amerikos Valstijų įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas (OL L 127, 2015 5 22, p. 9).
   
      (8)  2015 m. liepos 14 d. Komisijos įgyvendinimo reglamentas (ES) 2015/1153, kuriuo dėl naujų labai patogeniško paukščių gripo protrūkių ir su ta liga susijusio Jungtinių Amerikos Valstijų įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas (OL L 187, 2015 7 15, p. 10).
   
      (9)  2015 m. liepos 24 d. Komisijos įgyvendinimo reglamentas (ES) 2015/1220, kuriuo dėl naujausių labai patogeniško paukščių gripo protrūkių Jungtinių Amerikos Valstijų Indianos ir Nebraskos valstijose ir Jungtinių Amerikos Valstijų įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas (OL L 197, 2015 7 25, p. 1).
   
      (10)  2015 m. rugpjūčio 6 d. Komisijos įgyvendinimo reglamentas (ES) 2015/1363, kuriuo dėl labai patogeniško paukščių gripo protrūkių ir su ta liga susijusio Jungtinių Amerikos Valstijų įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas (OL L 210, 2015 8 7, p. 24).
   
      (11)  2015 m. spalio 20 d. Komisijos įgyvendinimo reglamento (ES) 2015/1884, kuriuo dėl labai patogeniško paukščių gripo protrūkių ir su ta liga susijusių Kanados ir Jungtinių Amerikos Valstijų įrašų trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikrus naminius paukščius ir jų produktus, sąraše iš dalies keičiamas Reglamento (EB) Nr. 798/2008 I priedas (OL L 276, 2015 10 21, p. 28).
   
      (12)  Europos bendrijos ir Jungtinių Amerikos Valstijų Vyriausybės susitarimas dėl sanitarinių priemonių visuomenės ir gyvūnų sveikatai apsaugoti prekiaujant gyvais gyvūnais ir gyvūninės kilmės produktais, Bendrijos vardu patvirtintas Tarybos sprendimu 1998/258/EB (OL L 118, 1998 4 21, p. 1).
   
      PRIEDAS
      Reglamento (EB) Nr. 798/2008 I priedo 1 dalyje Jungtinių Amerikos Valstijų Minesotos valstijai (kodo numeris US-2.10) skirtas įrašas pakeičiamas taip:
      
         
                     Trečiosios šalies ar teritorijos ISO kodas ir pavadinimas
                  
                  
                     Trečiosios šalies, teritorijos, zonos ar skyriaus kodas
                  
                  
                     Trečiosios šalies, teritorijos, zonos ar skyriaus aprašymas
                  
                  
                     Veterinarijos sertifikatas
                  
                  
                     Specialiosios sąlygos
                  
                  
                     Specialiosios sąlygos
                  
                  
                     Paukščių gripo stebėjimo statusas
                  
                  
                     Skiepijimo nuo paukščių gripo statusas
                  
                  
                     Salmonelių kontrolės statusas
                  
               
                     Pavyzdys (-džiai)
                  
                  
                     Papildomos garantijos
                  
                  
                     Galiojimo pabaigos diena (1)
                  
                  
                     Galiojimo pradžios diena (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6A
                  
                  
                     6B
                  
                  
                     7
                  
                  
                     8
                  
                  
                     9
                  
               
                     „US – Jungtinės Amerikos Valstijos
                  
                  
                     US- 2.10
                  
                  
                     Minesotos valstija
                  
                  
                     WGM
                  
                  
                     VIII
                  
                  
                     P2
                  
                  
                     2015 3 5
                  
                  
                     2015 9 10
                  
                  
                      
                  
                  
                      
                  
                  
                      
                  
               
                     POU, RAT
                  
                  
                      
                  
                  
                     N
                     P2
                  
                  
                      
                  
                  
                      
                  
                  
                      
                  
               
                     BPR, BPP, DOC, DOR, HEP, HER, SRP, SRA, LT20
                  
                  
                      
                  
                  
                     A
                  
                  
                      
                  
                  
                     S3, ST1“